عالم اليوم هوّي عالم رقمي خلّانا نعيش بوحدة، وأكتر من هيك جعل من عالمنا موحش، منشوف أدّيش في عنّا أشخاص منتواصل معهن عبر وسائل الإتّصال الإجتماعي، ما منعرفهن ولا بيعرفونا، والبشع إنّو تعلّقنا فيهن بيخلّينا ننسى أصدقاءنا الحقيقيّين ومنتعلّق بأصدقائنا الرقميّين، أحد الشّباب كتب على صفحتو الرقميّة :
«رح قدّرلك ظروفك إذا ما في عندك وقت لتحكيني، ورح قدّرلك ظروفك إذا ما عدت سألت عنّي، ورح قدّرلك ظروفك شو ما كانت الإنشغالات يلّي بعّدتك عنّي بس بالمقابل بتمنّى عليك تقدّرلي ظروفي بس إتغير معك وصير شخص تاني.»
الزّوّادة بتقلّي وبتقلّك :
التّباعد بين النّاس بيصير على الشّكل التّالي أنا بنطرك تحكيني وإنت بتنتطرني لإحكيك والنّتيجة كلّ واحد منّا بيضل بمحلّو ما حدا بياخد مبادرة وبيحكي التّاني وبتصير حالتنا ناس باردين بصداقتهن في ألواح جليديّة بتفصل بيناتهن وبتتوقف كلّ العلاقات، والله معكن.